als_Latn dik_Latn sag_Latn
Devolli: Mbi 18.3 milionë euro kontribut në Buxhetin e Kosovës
Çdo prodhim nga gruri, është 100 për qind me kokrra të grurit, rreth 70 për qind nga ajo del miell, ndërsa pjesa tjetër është krunde, thonë përfaqësues të “Devolli”.
Politiko
E Hënë, 2 Mars 2015 | 20:25
0 Komente.
Çdo prodhim nga gruri, është 100 për qind me kokrra të grurit, rreth 70 për qind nga ajo del miell, ndërsa pjesa tjetër është krunde.
Kështu kanë thënë përfaqësues të kompanisë Devolli, të cilët gjatë ditës së hënë kanë ftuar mediat që tu tregojnë procesin e përpunimit të grurit deri në produktin final, miell.
Me këtë rast përfaqësues të kësaj kompanie kanë prezantuar edhe Devollët si kompani, çfarë ndikim kanë në mirëqenie sociale, për kontributet e tyre në rastet sociale e të tjera.
Seat Shehu, drejtor i kompanisë ‘M- Sillosi’, ka prezantuar dhe ka treguar për prodhimin e miellit nga gruri, e që sipas tij, për cilësinë e grurit që prodhohet në këtë kompani kanë qenë të qarta edhe nga institucionet përkatëse.
“Ne jemi të bindur që produktet tona janë produkte shumë cilësore edhe përmbajnë të gjitha vlerat ushqyese që duhet me i pasur produkti i caktuar. Kemi pritur që të reagojnë institucionet që janë përgjegjëse për kontrollimin e cilësisë së produkteve në këtë rast ka reaguar edhe AVVUK-u si dhe instituti bujqësor i Kosovës me rezultate që janë të verifikuara dhe garantojnë që produktet tona janë të mira”, ka thënë Shehu.
Ai po ashtu ka treguar se 80 për qind e grurit importohet ndërsa 20 për qind e saj merret nga pikat grumbulluese në Kosovë.
Shehu tha se importin e bëjnë nga vendet të ndryshme të ndërkombëtare, e jo vetëm në Serbi. Po ashtu ka thënë se janë të hapur për të gjithë, të vizitojnë kompaninë dhe të binden për cilësinë e produktit, në këtë rast miellit.
Në ndërkohë, Argjira Lluka nga kompania Devolli ka bërë prezantimin e Devollit duke treguar kontributin tyre.
“Devollët brenda vitit paguajnë 18.3 milionë euro taksa vjetore ndaj shtetit të Kosovës. Devollët po ashtu punësojnë mbi 1 mijë persona që arrijnë të kenë pagë 30 për qind më të lartë se paga mesatare në shtetin e Kosovës. Gjithashtu Devollët kanë bashkëpunim dhe japin kontribut në jetesën e mbi 16 mijë buqëve të Kosovës e kjo bëhet duke bërë grumbullimin e lëndës së parë “, ka thënë Lluka.
Ajo po ashtu ka prezantuar edhe cilësinë të cilën e ofrojnë ata.
“Devollët brenda viteve kanë arritur të marrin certifikata të ndryshme disa prej tyre janë HACCAP , ISO standard 22 mijë …. Devollët me kapacitetin e tyre përpos që kanë arritur të kenë mbulueshmëri të tregut të Kosovës kanë arrit të hyjnë edhe në tregjet e rajonit dhe ato ndërkombëtare “, ka thënë Lluka.
Po ashtu përfaqësuesit e kësaj kompanie kanë treguar se Devollët kanë kontribuar në dhurimin e 11 vendbanimeve, po ashtu ata sipas prezantuesve kanë dhënë kontribut të jashtëzakonshëm në përmirësimin e jetesës së bashkëqytetarëve si dhe në avancimin e sportit duke mbështetur edhe kampione Majlinda Kelmendin. / Kosovapress
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn